open-index/open-wikipedia-markdown huggingface dataset:
Bogafjell Idrettslag

**Bogafjell Idrettslag** eller **Bogafjell IL** (**BIL**) er et fleridrettslag fra bydelen Bogafjell i Sandnes som ble stiftet den 26. november 2001.

Laget har flere grupper innenfor fotball og håndball. I tillegg er det voksenlag for basketball og barnetrimgruppe I januar 2022 var det rundt 1200 aktive utøvere og trenere til sammen i idrettslaget.

## Fotball
Idrettlagets fotballgruppe er siden 2012 medlem av Norges Fotballforbund gjennom Rogaland Fotballkrets. Fotballagets drakter er hvite og sorte, med hvit trøye, sort bukse eller kortbukse og hvite sokker. Bogafjell stilte i 2002 med eget A-lag i 7er serien. I årene som fulgte økte antall lag i aldersklasser. I 2011 fikk idrettslaget bygget en egen kunstgressbane, og tre år senere åpnet Sandnes kommune en ny kunstgressbane, Bogafjellbanen, slik at idrettslaget nå disponerer to store kunstgressbaner. Byggingen av kunstgressbaner førte til en økning i medlemstallet og antall lag, og A-laget tiltrakk seg flere spillere med erfaring fra toppfotballen. Fra 2011 til 2014 gikk A-laget fra 7. til 4. divisjon hvor laget i 2015 endte midt på tabellen. A-laget spiller i 5. divisjon i 2022.  I 2015 hadde Bogafjell Idrettslag 55 fotballag påmeldt i serien og kunne for første gang stille med lag i alle aldersklasser for gutter.

## Håndball
I september 2014 startet byggingen av Bogafjellhallen, som var beregnet ved byggestart til å være ferdig i slutten av juni 2015. Hallen rommer m² fordelt på 3 etasjer og har en gymsal, en klatrevegg og tribune i tillegg til andre administrasjonsrom og lokaler til kultur og fritidsforeninger. Håndballgruppa er medlem av Norges Håndballforbund gjennom Region SørVest. Gruppas tidligere hovedarena før Bogafjellhallen var Figgjohallen på Figgjo og Sørbøhallen på Ganddal.

## Referanser




## Eksterne lenker
*
Hjalmar Løberg

**Hjalmar Andreas Georg Johannes Løberg** (1830–1906) var en gårdbruker og stortingsmann fra Vikedal i Ryfylke. Ole Løberg var far hans.

Løberg var bare 17 år gammel da han i 1848 ble gårdbrukar på Solheim i Årstad i Hordaland, i dag i Bergen by. Han var medlem av heradsstyret og ordfører i Årstad i fleire år, også forlikskommissær.

Løberg hadde fast sete for Søndre Bergenhus amt på Stortinget i perioden 1868 til -82. Perioden 1883-85 var han 1. varamann og møtte hele 1883-sesjonen for Nils Juel, og tiden 2. juli 1884 til 13. april 1885 istedenfor Baard Haugland som hadde blitt statsråd. Nesten hele tiden fra 1868 til -83 var han medlem av næringskomite nr. 1, perioden 1877-79 var det bare en næringskomite, han var også med i denne. Medlem av valgkomiteen fra 1874 og alle senere tingsamlinger han var med på. Ellers med i stemmerettskomiteen 1877-79 og skattekomiteen 1882. Både i 1883 og 1885 var han medlem av Lagtinget.

Løberg ble tiltalt for «majestætsforbrydelse» for en artikkel han skrev i avisa «Hardanger» i 1877, i sammenheng med at Johannes Johannesson Aga fikk en medalje for sitt arbeid som landbruker. Han ble da dømt til fengselsstraff.

Han døde på gården sin i Årstad i 1906.

## Referanser


## Kilder
* Lindstøl, Tallak:*Stortinget og Statsraadet 1814-1914*. Kristiania, 1914

## Eksterne lenker
*
Matti Herrera Bower

**Matti Herrera Bower** (født 4. februar 1939) er en cubanskfødt amerikansk politiker som var ordfører i Miami Beach fra november 2007 til november 2013.
Tannfe

**Tannfe** (av norrønt *tannfé*, annet ledd *fé* «gave») var opprinnelig en gave til barn når det får den første tannen.

Håkon Jarl og trellen Tormod Kark ble født den samme natten. Det ble derfor et uløselig bånd mellom de to, og då Håkon Jarl fikk den første tannen sin, fikk han Tormod Kark i tannfé.

Siden tidlig på 1900-tallet har tannfe vært en betegnelse på en fe (alv) som dukker opp hos barn som mister melketenner. Det sies at dersom barnet legger tannen i et glass vann, tar tannfeen med seg tannen og legger igjen penger.

## Referanser
Jan Magne Gjerde

**Jan Magne Sterri Gjerde** (født 12. april 1973 i Leikanger i Sogn og Fjordane) er en norsk arkeolog som arbeider ved Norsk institutt for kulturminneforskning i Tromsø.

Gjerde tok mastergrad ved University of Reading i 1998, og arbeidet deretter med feltarbeid ved Tromsø Museum. Han hadde også et opphold som gjesteforsker ved University of Cambridge i 2006. I 2010 tok han doktorgraden ved Universitetet i Tromsø med avhandlingen *Rock Art and Landscapes:  Studies of Stone Age rock art from Northern Fennoscandia*. I perioden 2013–2016 var han postdoktor ved Institutt for arkeologi, konservering og historie ved Universitetet i Oslo i forskningsprosjektet *Meetings Make History*; et arbeid om bergkunst fra steinalderen i Skandinavia.

Gjerde har også deltatt i større feltarbeid på Kolahalvøya, der han sammen med russiske kolleger lokaliserte over fem hundre hittil ukjente helleristningsfelt.
## Referanser


## Eksterne lenker
*
Jeffrey Ige

**Jeffrey Ige** (født 1983) er en svensk handikaputøvere som konkurrerer i kulestøt. En av hans største internasjonale resultat er et paralympisk sølv fra 2012.

For sine resultater har han blitt tildelt «TV-sportens Sportspegelpris» på Svenska Idrottsgalan.

## Referanser
Ketheeswaram-templet

**Ketheeswaram-templet** (tamilsk:திருக்கேதீஸ்வரம் **Tirukkētīsvaram**) er et hindutempel i Mannar, i Nordprovinsen på Sri Lanka. Templet ligger på en høyde over de gamle tamilske havnebyene Manthai og Kudiramalai. Det har ligget i ruiner men er restaurert, renovert og utvidet i årenes løp. Tirukkētīsvaram er et av fem *Ishvarams* som er tilegnet hindu-guddommen Shiva som tilbes av tilhengere av shaivisme over hele kontinentet. Gjennem historien er templet administerert og besøkt av hindu-tamiler på Sri Lanka. Templet er kjent for sin Palavi-tank hvor hinduene tok sine rituelle bad. Tanken lå i ruiner, men er blitt  restaurert. Ketheeswaram-templet er et av de  275 Shivaj-templer som er beskrevet i diktet *[[Tevaram]]*.

## Eksterne lenker
* Thiruketheeswaram defiled
* Sri Lanka govt. imposes restriction on a holy place 
* History of Thiruketheeswaram
* Hindu temples of Sri Lanka 
* Thiruketheeswaram temple in Sri Lanka 
* Temple restoration society
Stilla

**Stilla** er et sted i Alta kommune i Finnmark. Det ligger ved Tverrelva, nederst i Stilladalen, og rundt syv kilometer sørøst for tettstedet Tverrelvdalen. Det er ingen fast bosetning i Stilla, og området domineres av skiferbruddene i Stilla Skiferfelt, et av fire steder for utvinning av altaskifer.

Ved Stilla ligger også «Nullpunktet», som ble kjent i sammenheng med Alta-konflikten og utbyggingen av Alta kraftverk. Sommeren 1979 og i januar 1981 ble veitraseen for anleggsveien videre til anleggsområdet i Sautso blokkert i sivil ulydighet-aksjoner fra Folkeaksjonen mot utbygging av Alta-Kautokeinovassdraget.

## Referanser
Len Hutton

**Leonard «Len» Hutton** (født 23. juni 1916, død 6. september 1990) var en engelsk cricketspiller, som spilte for Yorkshire og England både før og etter andre verdenskrig som en åpnende slagmann. *Wisden Cricketers' Almanack* beskrev ham som en av de største slagmennene i crickets historie. Han satt en rekord i 1938 for den høyeste individuelle *inning* en Test-kamp allerede i hans sjette Test-forekomst, og scoret 364 poeng mot Australia, en milepæl som sto i nesten 20 år (og er ennå en engelsk Test-rekord). I 1952, ble han den første profesjonelle cricketspilleren i 1900-tallet som ble kaptein i England i Tests. Under hans styre vant England The Ashes det neste året for den første gangen i 19 år. I etterkant av krigen, var han bærebjelken av Englands batting, og laget var avhengig av hans suksess.

## Referanser


## Eksterne lenker
*
Svenska idrottsgalan 2000

**Svenska idrottsgalan 2000** ble avholdt i Globen den 17. januar 2000. Dette var svensk idretts hedring av de beste idrettsutøverne i 1999 .

## Vinnere

## Referanser
Torskøya

**Torskøya** ligger i Torskefjorden på vestsida av øya Senja, i Senja kommune i Troms. Høyeste punkt på den ca. 0,5&nbsp;km² store øya er Kollen på 146 moh.

Torskøya het tidligere Fiskøya. I ei skatteliste fra 1567 står én mann, Oluf Endresen, oppført som bosatt på Torskøya, men siden har øya vært ubebodd. Endresen bodde sannsynligvis i Husvika sørøst på øya. Under seifisket på Stiholla hadde fiskerne en liggeplass i Sommarkeila på øyas sørvestside. Torskøya var lenge et trygt sted å ha sau på beite, men på 1870-tallet svømte bjørn flere ganger over til øya fra Spanhellen på Senja og drepte sauer.

Etter lokal tradisjon skal det ha stått ei kirke på Torskøya. Dette trekkes imidlertid i tvil av folkeminnesamler Arthur Brox, ettersom det i moderne tid ikke finnes spor av noen kirke på øya.

## Referanser
Liste over presidentene for Frankrikes senat

**Presidenten for Frankrikes senat** er leder for overhuset i parlamentet.

## Kilder
*''Ministries, political parties, etc. from 1870'' på Rulers.org
Den danske piken

***Den danske piken*** (engelsk tittel: *The Danish Girl*) er en britisk-amerikansk dramafilm regissert av Tom Hooper, basert på både David Ebershoffs roman og en sann historie. Eddie Redmayne spiller hovedrollen Lili Elbe, en dansk transkvinne, en av de første som gjennomgikk kjønnskorrigerende operasjon. Alicia Vikander spiller Gerda Wegener, Matthias Schoenaerts spiller Hans Axgil og Ben Whishaw spiller Henrik. Filmen hadde premiere 1. januar 2016 i Storbritannia og 5. februar 2016 i Norge og distribueres av United International Pictures.

Filmen ble nominert til fire Oscar-priser for beste mannlige hovedrolle (Redmayne), beste kvinnelige birolle (Vikander), beste kostymer og beste scenografi.

## Handling
Handlingen foregår tidlig på 1920-tallet i København, Danmark. Einar Wegener, også kjent som Lili Elbe (Eddie Redmayne), var gift med malerinnen Gerda Wegener. Gerda (Alicia Vikander) spurte Einar om han kunne være modell for maleriet hennes. Da han sto modell, ble han malt som kvinne. På grunn av bildets suksess fortsatte Gerda å male mannen sin som kvinne. Lili Elbe som ble født fysisk mann, ble etterhvert misunnelig på kvinnekroppen og begynte å leve som kvinne. Hun gjennomgikk den første mann-til-kvinne kjønnskorrigerende operasjonen. Gerda støttet Lilis avgjørelse, selv om Lili ikke var lik "han" Gerda hadde giftet seg med. Hans Axgil (Matthias Schoenaerts), Lili Elbes barndomsvenn, dukket senere opp i Lilis liv igjen. Det førte til et trekantforhold mellom parene.

## Skuespillere
* Eddie Redmayne som Lili Elbe / Einar Wegener
* Alicia Vikander som Gerda Wegener
* Matthias Schoenaerts som Hans Axgil
* Ben Whishaw som Henrik
* Amber Heard som Oola
* Sebastian Koch som Warnekros
* Emerald Fennell som Elsa
* Adrian Schiller som Rasmussen

## Produksjon
Filmen skulle egentlig ha Nicole Kidman i hovedrollen som Einar Wegener, men hun trakk seg på grunn av flere utsettelser av produksjonen.

## Referanser


## Eksterne lenker
*
Liste over presidentene for Riksdagen i Tyskland

**Riksdagspresidenten** var leder for underhuset i parlamentet under Det nordtyske forbund (1867–1871), Det tyske keiserrike (1871-1918), Weimarrepublikken (1920-1933) og Nazi-Tyskland (1933-1945).

## Kilder
*''German ministries 1871–1945'' på Rulers.org
Kringle

En **kringle** er et bakverk med form som to sammensatte ringer.

Den bakes av hvete-, korn- eller rugmel. Deigen rulles ut till en lang, smal pølse og gis formen av et åttetall eller en ring.

En klassisk kringle forestiller korslagte armer.

## Referanser


## Eksterne lenker
*
Volkan Gücer

**Volkan Gücer** (født 24. november 1964 i Istanbul i Tyrkia, bosatt i Köln i Tyskland) er en tyrkisk komponist, musiker og filmregissør. Gücer har produsert rundt tusen musikalske utgivelser og komponert musikk til over tretti filmer og TV-serier. Han har produsert tre musikkvideoer og vært regissør og produsent for tre kortfilmer, hvorav *Something Good About a Bad Coffee* ble valgt ut som en av de 99 beste tyske kortfilmene i 2011.

Foruten å ha medvirket på album, har Gücer gitt ut to CD-er med egen musikk. Gücer har komponert musikk til flere tekster skrevet av lyrikeren Aysel Gürel, og han har komponert musikk fremført av blant andre Reyhan Karaca. I 2015 skrev han tekst og musikk til Tysklands bidrag til Tyrkvisjonens sangkonkurranse, fremført av Derya Kaptan. De siste årene har Gücer fremført egen musikk spesielt på tütek-fløyte og irsk blikkfløyte. 

## Biografi
Volkan Gücer fullførte sin sivilingeniørutdannelse ved Boğaziçi-universitetet i Istanbul i 1988, og studerte senere jazzharmoni ved Timur Selçuks musikksenter for moderne musikk. Han startet sin profesjonelle musikalske karriere i 1991, og var en av grunnleggerne av Musiki Eseri Sahipleri Grubu Meslek Birliği (MSG) som ble stiftet i 1999. Gücer arbeidet med distribusjonen av musikkanalen Balkanika Music Television i Tyskland og Tyrkia og har senere vært medlem av styret for de to TV-kanalene Türkshow og Duğun. I 2002 startet han opp sitt eget produksjonsselskap Muzikal Yapim.

## Diskografi
* *Vocal manoeures – Muz 10* (Muzikotek, 2003)
* *Kanun 1 - Muz 7* (Muzikotek, 1999)

## Referanser


## Eksterne lenker
* 
* 
* 
* Volkan Gücer på KinoPoisk
Marta Tomac

**Marta Tomac** (født 20. september 1990 i Trondheim) er en norsk håndballspiller. Hun spilte for  fra 2015 til klubben gikk konkurs i 2025. Hun spilte 88 kamper for det norske landslaget fra 2015 til 2021. Høsten 2012 startet hun studier i økonomi og administrasjon ved NTNU Handelshøyskolen.

Tomac er født og oppvokst i Norge, men debuterte som 12-åring for aldersbestemte kroatiske landslag.

Hun fikk 11 kamper for det kroatiske A-landslaget, blant annet i kvalifiseringen til Håndball-EM 2010 for kvinner.

Høsten 2015 byttet hun statsborgerskap og debuterte 26. november 2015 på det det norske A-landslaget i Møbelringen Cup 2015 mot Russland, og ble senere tatt ut til Håndball-VM 2015 for kvinner. Hun var med på Norges lag som ble verdensmester i VM i 2015 og på det norske laget som vant EM i 2016.

Hun spilte på Norges lag som tok bronse under OL 2020 i Tokyo – som var utsatt til 2021 på grunn av covid-19-pandemien.

Hun er datteren til Zeljko Tomac, assistentreneren for Norges herrelandslag i håndball. I tillegg er hun søster til Teodora Tomac som for tiden spiller på Byåsen Håndball Elite.

## Referanser


## Eksterne lenker
* 
* Marta Tomac  på *Topphåndball.no*
Sjur Kasa

**Sjur Kasa** (født 29. april 1961, død 2. november 2015 i Oslo) var en norsk sosiolog.

Han tok hovedfag og doktorgrad i sosiologi ved Universitetet i Oslo. Hans spesialområde var politisk økonomi særlig med anvendelse på miljø, energi og utvikling. Kasa var knyttet til CICERO Senter for klimaforskning i 24 år og var professor ved Høgskolen i Hedmark da han døde. Han ble der utnevnt til professor i sosiologi i 2014. Han var også knyttet til tenketanken Res Publica.

## Referanser
Svenska idrottsgalan 2006

**Svenska idrottsgalan 2006** ble avholdt i Globen den 17. januar 2006. Dette var svensk idretts hedring av de beste idrettsutøverne i 2005 .

## Vinnere

## Referanser
Kvernhustjennet

**Kvernhustjennet**  er et vann mellom Fosser og Bjørkelangen i Aurskog-Høland kommune i Akershus.

## Kilder
*Kommunens kartgrunnlag

## Eksterne lenker
Rundtjenn

**Rundtjenn** også kjent som Toverudrundtjenn er et vann mellom Aurskog, Lierfoss, og Bjørkelangen i Aurskog-Høland kommune i Akershus.

## Kilder
*Kommunens kartgrunnlag
Sándor Petőfi

**Sándor Petőfi** (født som **Sándor Petrovics** den 1. januar 1823 i Kiskőrös, falt i kamp 31. juli 1849 i Segesvár  - i dag Sighișoara i Romania) var en ungarsk nasjonalskald og revolusjonsleder under den ungarske revolusjon i 1848–49 rettet mot den østerrikske overhøyhet, sammen med Lajos Kossuth.

## Liv og virke
### Bakgrunn, tidlig liv
 
Hans far var István Petrovics (*Stevan Petrović* på serbisk), hvis morsmål var ungarsk (selv om han var av serbisk opprinnelse), og mor Mária Hrúzová, hvis morsmål var slovakisk.

Fra 1828 gikk han på den protestantiske grunnskolen i Kecskemét og fra 1833 til 1834 på det evangeliske gymnasium i Pest og deretter til 1835 på piaristgymnasiet og så til 1839 på gymnasiet i Aszód. Han forlot gymnasiet, sluttet seg til en teatertrupp og spilte statistroller ved det som ble nasjonalteateret. Fra 1839 til 1841 var han soldat. Deretter virket han atter som skuespiller og studerte i Pápa.

I 1846 traff han Júlia Szendrey i Transilvania. De giftet seg neste år, trass i motstand fra hennes far, og tilbragte bryllupsreisen på greve Sándor Telekis slott, eid av den eneste fra aristokratiet blant Petöfis venner.

### Politisk engasjement
Petőfi ble med tiden stadig mer besatt av tanker om en global revolusjon. Han og Júlia flyttet til Pest, der han ble med i en gruppe av likesinnede studenter og intellektuelle som regelmessig møttes på Café Pilvax. De arbeidet med å fremme ungarsk som språk innen litteratur og teater, - tidligere var dette helst tysk. Det første permanente ungarske teater (Pesti Magyar Színház), som senere ble Nasjonalteateret, ble åpnet på denne tiden (1837).

Hans første dikt utkom i 1842. To år etter kom hans første diktsamling. 

Blant de forskjellige unge lederne for revolusjonen i Ungarn 1848, som kalles *Márciusi Ifjak* («ungdommer på marsj»), var Petőfi en nøkkelskikkelse og sentral for revolusjonens utbrudd i Pest. Han var medforfatter henoldsvis forfatter av de to viktigste skriftlige dokumenter, *12 Pont*, som krav til den habsburgske generalguvernøren) og *Emzeti Dal*, hans revolusjonære dikt.

### Død
Petőfi antas å ha falt i kamp mot den keiserlige russiske hær under slaget ved Segesvár. En russisk lege omtale hans død i sin dagbok, men ettersom liket aldti offisielt ble funnet, ble det ryktesvis hevdet at han overlevde slaget. 

Sent på 1980-tallet fant sovjetiske forskere arkivopplysninger om at rundt 1&nbsp;800 ungarske krigsfanger var blitt sendt på marsj til fangeleirer i Sibir. Snart oppstod det teorier om at Sándor Petőfi var én av disse fangene, og videre at han døde av tuberkulose i 1856.

## Referanser


## Eksterne lenker
*
Finland under Kortbane-EM i svømming 2013

**[[Finland]]** deltok under **[[Kortbane-EM i svømming 2013]]** i Herning i Danmark fra 12. til 15. desember 2015 med 19 deltakere. Troppen tok ikke noen medaljer under mesterskapet.

## Eksterne lenker
*
Ingrid Melfald Hafredal

**Ingrid Melfald Hafredal** (født 5. desember 1981 i Porsgrunn) er en norsk romanforfatter.

Hafredal er utdannet innenfor språk og litteratur på UiO og UiB, og har gått forfatterstudiet i Bø. Hun arbeider som forfatter og oversetter, og debuterte som forfatter i 2013 med romanen *Omveier* på Forlaget Oktober.

## Bibliografi
* *Omveier*, roman, Forlaget Oktober (2013)
* *Harehjerte*, roman, Forlaget Oktober (2017)
* *Ragnas hemmelighet,* roman for barn, Aschehoug (2020)
* *Flokkdyr*, roman for barn, Aschehoug (2022)
* *De som venter*, roman, Forlaget Oktober (2023)

## Referanser




## Kilder
* Presentasjon av Ingrid Melfald Hafredal i Forfatterkatalogen på Forfattersentrums nettsider
Robin Hunicke

**Robin Hunicke** (født 15. mars 1973) er en amerikansk videospilldesigner, videospillprodusent, professor i spilldesign ved University of California i Santa Cruz og medgrunnlegger av Funomena.

Hunicke startet sin karriere hos Electronic Arts, hvor hun jobbet med flere spill, blant annet *[[MySims]]* og *[[Boom Blox]]* og dens etterfølger. Etter at hun forlot EA ble hun ansatt av thatgamecompany hvor hun arbeidet med *[[Journey (videospill)|Journey]]*, et eventyrspill for PlayStation 3. Etter *Journey* ble ferdig ble hun med Tiny Speck for å utvikle det sosiale MMORPGet *[[Glitch (videospill)|Glitch]]*, sammen med sin venn Keita Takahashi. Før *Glitch* ble sluppet ut, forlot Tiny Speck for å grunnlegge Funomena sammen med, en tidligere kollega hos thatgamecompany. I oktober 2012 annonserte Funomena sitt første prosjekt, å lage et spill som tar data fra en skritteller og gjør noe morsomt med det. Etter dette har de også annonsert to spill til: *Wattam* og *Luna*, begge er under Hunickes arbeid.

Hunicke er kjent innen for videospillindustrien for sin støtte til uavhengig videospillutvikling, eksperimentering innenfor videospilldesign og støtte til å få flere kvinner i industrien.

## Tidlig liv og utdanning
Hunicke ble født 15. mars 1937 i Albany i New York. Hun har en bachelorgrad fra University of Chicago og arbeider med å fullføre sin doktorgrad i kunstig intelligens fra Northwestern University.

## Karriere

### Electronic Arts
Hunicke startet sitt arbeid hos Electronic Arts med Maxis, hvor hun ble en designer for *[[The Sims 2: Open for Business]]* etter å ha møtt Will Wright. Etter arbeidet med *The Sims 2* ble hun sjefsdesigner for *[[MySims]]* og senere produsent for *[[Boom Blox]]* og dets etterfølger *[[Boom Blox: Bash Party]]*.

### thatgamecompany
Etter at hun jobbet hos Electronic Arts begynte Hunicke å jobbe hos thatgamecompany som produsent. Hun ble med i utviklingen av studioets tredje prosjekt, ''Journey'', et eventyrspill sluppet ut tidlig i 2012.

### Tiny Speck
Etter at ''Journey'' ble sluppet ut forlot hun thatgamecompany og ble med Tiny Speck for å utvikle et sosialt MMORPG kalt *[[Glitch (videospill)|Glitch]]*.

## Funomena
Før *Glitch* ble sluppet ut, forlot Tiny Speck for å grunnlegge Funomena sammen med, en tidligere kollega hos thatgamecompany. I oktober 2012 annonserte Funomena sitt første prosjekt, å lage et spill som tar data fra en skritteller og gjør noe morsomt med det. Etter dette har de også annonsert to spill til: *Wattam* og *Luna*, begge er under Hunickes arbeid.

## Priser og anerkjennelse
21. mai 2008 ble Hunicke ut valgt som en av de 20 mest innflytelsesrike kvinnene i videospillindustrien av Gamasutra. I 2009 ga Microsoft henne en pris for kvinner som arbeider innenfor videospilldesign.

Flere av spillene som Hunicke har arbeidet med har fått priser, blant annet ''Journey'', som fikk flere priser ved Game Developers Choice Online Awards og en BAFTA-pris, og *Boom Blox*.

## Referanser


## Eksterne lenker
* 
* Funomena 
* Hunicke på *[[Thatgamecompany]]s* nettsider
*
Józef Bem

**Józef Zachariasz Bem** (født 14. mars 1794 i Tarnów i Polen, død 10. desember 1850 i Aleppo i Syria i Det osmanske rike) var en polsk general og nasjonalhelt.

## Liv og virke
### Utdannelse, tidlig offiserstjeneste
Bem ble utdannet ved universitetet i Kraków, i kadettkorpset og ved artilleriskolen i Warszawa. Han gikk inn i det polske ridende artilleri og deltok i Russlandsfelttoget i 1812. For sin innsats under forsvaret av Danzigs mottok han æreslegionens kors.

Bem tjenestegjorde 1815-25 i den reorganiserte polske armé som artillerioffiser, underviste ved artilleriskolen i Warszawa og ble kaptein i 1819. Hans frimodighet førte til at han ble ilagt flere harde straffer, til han etter tsar Aleksander Is død fikk tre ut av polsk-russisk tjeneste.

### Novemberoppstanden
Han var i Lwow og beskjeftiget med et arbeide om dampmaskiner da novemberoppstanden brøt ut i Warszawa i 1830. Bem ilte til opprørsstyrkene i Warszawa og ble utnevnt til artillerimajor. Han deltok med tapperhet i det polske opprøret og ble i 1831 forfremmet til general i opprørsarméen. Han førte sine styrker i slagene ved Iganie og Ostrołęka. I slaget ved Ostrołęka gikk hans styrker til et dristig angrep på russerne. Dette klarte å trenge de russiske styrkene tilbake over noen viktige broer. Selv om den polske hær led et alvorlig nederlag med tap av 6&nbsp;000 mann, forhindret Bem ved sin ledelse ødeleggelsen av hele den polske hæren.

### Første eksil
Etter Warszawas fall flyktet han til Tyskland og oppholdt seg deretter likesom mange andre polske emigranter mest i Paris. Der livnærte han seg som matematikklærer. I Frankrike publiserte han et verk om opprøret i Polen, der han foruten å gi en vurdering av opprørets forløp også prøvde å legge frem et program for fortsettelsen av kampen for landets selvstendighet.

I 1833 dro han til Portugal for å assistere den liberale Dom Pedro mot den reaksjonære Dom Miguel, men oppgav forehavendet da det ble klart at en polsk legion ikke kunne bli satt opp. I Portugal var han utsatt for et forsøkt snikmord forøvd av russiske agenter.

### Hærfører i Østerrike og i Ungarn
I revolusjonsåret 1848 kom han i mars til Lwow og kjempet med opprørene, og deretter til Wien og deltok i dets forsvar mot regjeringsstyrkene.

Han flyktet ved byens kapitulasjon til Ungarn og fikk av Lajos Kossuth overkommandoen i Transilvania, der han organiserte 10.000 szeklere til en effektiv geriljakrig. Han erobret Kronstadt og Hermannstadt, men måtte til slutt vike for den østerriksk-russiske overmakten. I sitt forsøk på å trekke inn i Moldau-området, led han et alvorlig nederlag 31. juli 1849 i slaget ved Segesvár.

### Annet eksil
Etter slaget ved Segesvár i august 1849 flyktet han til Det osmanske rike, konverterte til islam og tok navnet **Murad Paşa**. Med ham konverterte 72 offiserer og generaler, så vel som 6&nbsp;000 ungarske og polske soldater. Han gjorde tjeneste i Aleppo som guvernør.

## Referanser


## Kilder
* Svensk uppslagsbok. Malmö 1939

## Eksterne lenker
*
Dina Billington

**Dina Cecilie Billington** (født 16. september 1985) er en norsk sanger og tegner fra Halden. 

Hun er utdannet tegner fra Einar Granum Kunstfagskole i Oslo og musikk- og kunstpedagog fra Høgskolen i Østfold og Universitetet i Agder. 

Billington debuterte som plateartist i 2015 med albumet *Hun som drømmer* bestående av egenkomponert musikk, tekster og tegninger. Hun har opptrådt på mange scener i Norge, blant annet Oslo Konserthus, Rockefeller, Litteraturhuset i Fredrikstad, Brygga Kultursal Halden og Prøysenhuset på Ringsaker. 

Hun har medvirket på flere utstillinger som billedkunstner og hadde sin første separatutstilling i november 2015 på Galleri Rød i Halden. 

Dina Billington står bak etableringen av Fargespill Østfold hvor hun jobber som produsent og kunstnerisk leder.  

## Referanser


## Eksterne lenker
* Dina Billington 
* http://kandusi.no/dinas-dedikerte-debut/
Langt borte, så nære

***Langt borte, så nære*** (originaltittel: *In weiter Ferne, so nah!*) er et tysk fantasy-drama fra 1993 regissert av Wim Wenders. Manus er av Wenders, Richard Reitinger og Ulrik Ziegler. Filmen er en oppfølger til Wenders film, *[[Lidenskapens vinger]]*, fra 1987. Otto Sander og Bruno Ganz gjentar de samme rollene de hadde i den forrige filmen som tilreisende engler til jorden. 

Filmen vant juryens hovedpris og var nominert til gullpalmen i Filmfestivalen i Cannes i 1993.

## Handling
I Lidenskapens vinger hoppet engelen Damiel (Bruno Ganz) av fra sitt guddommelige oppdrag. Nå har han etablert seg som pizza-baker sammen med sirkusartisten Marion. De har fått et barn sammen og lever et lykkelig jordisk liv. I *Langt borte, så nære* er det engelen Cassiel (Otto Sander) som står for tur. I filmens anslag strever han med sin rolle som engel. Han føler at han ikke strekker til. Han lengter etter bedre å kunne forstå den verden han kun er satt til å observere. Til slutt trer han over den streken som skiller mennesker fra å være engler: Han griper inn og forandrer skjebnens gang, i det han redder en liten jente som faller utfor en balkong i et høyhus. Fra nå av er Cassiel underlagt menneskenes spilleregler. Men han oppdager raskt at menneskenes veier ikke lenger lar seg forandre like lett. Nå er det hans egen eksistens som står på spill.

## Medvirkende
* Otto Sander som Cassiel
* Bruno Ganz som Damiel
* Nastassja Kinski som Raphaela
* Horst Buchholz som Tony Baker
* Rüdiger Vogler som Phillip Winter
* Heinz Rühmann som Sjåfør Konrad
* Martin Olbertz som den døende mannen
* Aline Krajewski som Raissa
* Monika Hansen som Hanna / Gertrud Becker
* Peter Falk som seg selv
* Lou Reed som seg selv
* Mikhail Gorbachev som seg selv
* Willem Dafoe som Emit Flesti
* Tilmann Vierzig som unge Konrad
* Antonia Westphal som unge Hanna
* Hanns Zischler som Dr. Becker
* Ingo Schmitz som Anton Becker
* Günter Meisner som forfalsker
* Ronald Nitschke som Patzke

## Referanser


## Eksterne lenker
* 
* Filmens offisielle hjemmeside
Korten (Tønsberg)

**Korten** (2-6) er en 110 meter lang gate på Korten i Tønsberg. Den går mellom Emil Olsens vei og Kong Trygves vei, og har også gangforbindelse til Anton Jenssens gate.

## Referanser
Nedskytningen av et russisk Sukhoj Su-24 2015

**Nedskytningen av et russisk Sukhoj Su-24** fant sted 24. november 2015, da et F-16 jagerfly fra det tyrkiske flyvåpenet skjøt ned et bombefly av typen Sukhoj Su-24M tilhørende det russiske flyvåpenet ved grensen mellom Syria og Tyrkia.

## Forløp
Ifølge Tyrkia var flyets nasjonalitet ukjent ved tidspunktet for krenkingen av tyrkisk luftrom, og det ble skutt på fordi det krysset grensen med inntil 2,19 kilometers dybde i om lag 17 sekunder etter å ha blitt advart om å endre kursen sin ti ganger over en periode på fem minutter. Det russiske forsvarsdepartementet nektet for at flyet noen gang forlot syrisk luftrom, og hevdet på sin side at deres satellittdata viste at Sukhoj-flyet var rundt 1&nbsp;000 meter fra tyrkisk luftrom da det ble skutt ned.

Det amerikanske utenriksdepartementet sa at USA gjennom uavhengige undersøkelser hadde bekreftet at flyets flygebane krenket tyrkisk luftrom, og at tyrkerne hadde gitt flere advarsler til den russiske flygeren, men uten å få noe svar. Russlands president Vladimir Putin uttalte at USA visste om flygebanen til det russiske flyet og burde ha informert Tyrkia; to amerikanske tjenestemenn sa derimot at Russland ikke ga beskjed til det amerikanske forsvaret om flyets flygebane.

Den russiske flygeren og våpensystemoffiseren klarte begge å skyte seg ut av flyet i fallskjerm. Våpensystemoffiseren ble reddet, men flygeren ble skutt og drept av syrisk-turkmenske opprørere i det han dalte nedover mot bakken i fallskjerm. En russisk marineinfanterist fra redningsteamet som ble sendt for å plukke opp de to flygerne ble også drept da et redningshelikopter ble skutt ned av et panserbrytende missil avfyrt av opprørerne.

Nedskytningen markerte første gang et russisk eller sovjetisk krigsfly hadde blitt skutt ned av et NATO-medlemsland siden Koreakrigen i 1953.

## Reaksjoner
Reaksjonene på hendelsen omfattet fordømmelse fra Russland og et forsøk på å roe ned den spente situasjonen fra NATO i etterkant. Russland sendte missilkrysseren «Moskva», bestykket med S-300F (SA-N-6 Grumble) langtrekkende overflate-til-luft-missiler, til den syriske kysten ved Latakia, og utplasserte samtidig mobile S-400 (SA-21 Growler) luftvernmissilsystemer på Khmeimim-flybasen nær Latakia.

## Se også
* Liste over ulykker og hendelser med militærfly (2010–i dag)

## Referanser


## Eksterne lenker
*
Gyrid Gunnes

**Gyrid Gunnes** (født 30. august 1978 i Tromsø) er en norsk teolog, feminist og forfatter. Hun er førsteamanuensis i diakoni ved VID vitenskapelige høgskole.

Gunnes har arbeidet som menighetsprest i Tromsø og Hamar, studentprest ved NTNU og bymisjonsprest i Tøyen kirke i Oslo. Per 2015 var hun stipendiat ved Diakonhjemmet Høgskole (nå VID). 

## Priser
* 2002: Stjerneskuddprisen, for sitt engasjement for unge skeive.
* 2013: Språkprisen for fremragende bruk av bokmål i forfatterskapet

## Bibliografi
* *Hellig, sårbar*,  Portal (2012)
* *Stemmer. Å forkynne Guds ord klart og urent*,  Aschehoug (2013)

## Referanser

## Kilder
* Presentasjon av Gyrid Gunnes i Forfatterkatalogen på Forfattersentrums nettsider
Nedre Vargvei (Tønsberg)

**Nedre Vargvei** (1-29, 2-36) er en 540 meter lang gate i Husvikåsen i Søndre Slagen i Tønsberg. Den går parallelt med Øvre Vargvei. Bebyggelsen består av eneboliger.
Karlsebakken (Tønsberg)

**Karlsebakken** (1-41, 2-34) er en 840 m lang vei mellom Narverødveien og Husvikveien i Tønsberg.

## Referanser
Liabakken

**Liabakken** finnes flere steder:

* Liabakken (Eidsvoll)
* Liabakken (Førde) 
* Liabakken (Karmøy)
* Liabakken (Leksvik)
* Liabakken (Narvik) 
* Liabakken (Nome)
* Liabakken (Rygge)
* Liabakken (Sande i Vestfold)
* Liabakken (Tønsberg) 
* Liabakken (Ås)
The Best Little Whorehouse in Texas (album)

***The Best Little Whorehouse in Texas*** er et album som inneholder musikken til musikalen *[[The Best Little Whorehouse in Texas]]* fra 2001 med Ann-Margret i hovedrollen.

## Sporliste

# «20 Fans»
# «A Lil' Ole Bitty Pissant Country Place»
# «Girl, You're A Woman»
# «Texas Has A Whorehouse In It»
# «Twenty-Four Hours Of Lovin'»
# «Doatsy Mae»
# «The Aggie Song»
# «The Bus From Amarillo»
# «Entr'acte»
# «The Sidestep»
# «No Lies»
# «Good Old Girl»
# «Hard Candy Christmas»
# «A Friend to Me»
# «Finale»
# «A Friend to Me»
Bernt Frilén

**Bernt Frilén** (født 3. juni 1945, død 7. mai 2019) var en svensk orienteringsløper. Han var tre ganger verdensmester i orientering.

Frilén ble verdensmester i stafett i 1972 og 1974. Under VM i danske Silkeborg i 1974 ble han også verdensmester individuelt ettersom han vant den klassiske distansen foran nordmennene Jan Fjærestad og Eystein Weltzien. Han fikk dermed revansje for tilsvarende løp i VM to år tidligere, ettersom han da tok bronsemedalje bak gullvinner Åge Hadler og Stig Berge.

## Referanser


## Eksterne lenker
* Resultater fra det internasjonale orienteringsforbundet (IOF)
Christian Aebersold

**Christian Aebersold** (født 1962) er en sveitsisk tidligere orienteringsløper. Aebersold er tre ganger verdensmester i stafettorientering.

## Karriere
Christian Aebersold løp ankeretappen på Sveits' stafettlag som tok VM-gull i Marienbad i Tsjekkoslovakia i 1991. Sammen med Thomas Bührer, Alain Berger, Urs Flühmann sørget Aebersold for det første sveitsiske gullet i stafett gjennom VM-historien. I 1991-VM gjorde Aebersold også sine beste individuelle prestasjoner. Sveitseren var nær pallplassering med 4.-plass på kortdistansen og 6.-plass på den klassiske distansen. Aebersold løp henholdsvis andre og tredje etappe da Sveits ble verdensmestre i USA i 1993 og i tyske Detmold i 1995. Han la opp i etterkant av 1999-sesongen.

## Personlig
Christian Aebersold arbeider som lege i Biel. Han ble uteksaminert ved Universitetet i Bern i 1990. Mellom 1995 og 1998 tok han sportsmedisinsk utdanning. Han er faren til juniorverdensmester i orientering Simona Aebersold.

## Referanser


## Kilder
* ''sportsmed-bs.ch''
Hangginbanneret

**Hangginbanneret** (mongolsk:   **; ) er et banner (fylke) i bydistriktet Ordos sørvest i den autonome region Indre Mongolia i Folkerepublikken Kina. Det har et areal på 18.903 km² og teller 130.000 innbyggere (2004). Administrativt senter er storkommunen Xin (锡尼镇).

## Eksterne lenker
*
Urs Flühmann

**Urs Flühmann** (født 1962) er en tidligere sveitsisk orienteringsløper. Flühmann er to ganger verdensmester i stafettorientering.

## Karriere
Urs Flühmann debuterte i VM i orientering i ungarske Zalaegerszeg i 1983. Da ble han nummer 23 på den klassiske distansen. Medalje ble det i australske Bendigo i 1985 da han som en del av det sveitsiske laget tok bronse i stafett. Flühmann tok sin første og eneste individuelle VM-medalje i franske Gérardmer i 1987. Bak gullvinner Kent Olsson og nordmannen Tore Sagvolden tok sveitseren bronse på den klassiske distansen. Han var også med på Sveits' sølvlag på stafetten i Frankrike. Urs Flühmann løp tredje etappe på Sveits' stafettlag som tok VM-gull i Marienbad i Tsjekkoslovakia i 1991. Sammen med Thomas Bührer, Alain Berger og Christian Aebersold sørget Flühmann for det første sveitsiske gullet i stafett gjennom VM-historien. Sveits fulgte opp i West Point i USA to år senere og vant stafetten for andre gang på rad. Berger var byttet ut med Dominik Humbel, ellers var laget det samme som i Marienbad. 

I 1999 var han en del av laget da Halden Skiklubb gikk til topps i en av orienteringsverdens største klubbstafetter, Tiomila.

## Personlig
20. mai 2006 giftet Urs Flühmann seg med orienteringsløperen Kähti Widler. De giftet seg i Weisslingen i Sveits.

## Referanser


## Kilder
* Resultater VM i Orientering - Det internasjonale orienteringsforbundet (IOF)
Filip Kiss

**Filip Kiss** (født 13. oktober 1990) er en slovakisk fotballspiller som spiller for den saudiarabiske klubben Ettifaq FC. 

Han har tidligere spilt for de slovakiske klubbene Inter Bratislava, Petržalka og Slovan Bratislava, samt den skotske klubben Ross County. 

Den 19. august 2015 ble det klart at Kiss skulle på ett 1 år langt lån til FK Haugesund. 

17. februar 2017 ble han utnevnt til Lagkaptein for Haugesund.

## Landslaget
Kiss debuterte for det slovakiske landslaget i en vennskapskamp mot Israel den 5. mars 2014.

## Referanser


## Eksterne lenker
*
Religionenes dag

**Religionenes dag** er et tverreligiøst livssynsarrangement med røtter tilbake til tidlig på 1980-tallet da Ahmadiyya muslimsk trossamfunn holdt til på Frogner i Noor moské. Ifølge arrangørene er hensikten med arrangementet ikke polemikk eller kritikk av andre, men i stedet å øke forståelse og respekt på tvers av religioner og livssyn.

Siden 2009 har også andre menigheter og trossamfunn i Bydel Gamle Oslo adoptert denne tradisjonen.

## Temaer
Opp gjennom årene har representanter for forskjellige religioner og livssyn holdt innlegg for å belyse sitt ståsted knyttet til forskjellige temaer. Temaer som har blitt tatt opp er blant annet:

* Min religion i hverdagen
*Kvinners rettigheter
*Hva er meningen med livet?
*Religionenes bidrag til fred og harmoni i samfunnet og mellom religionene
* Religionenes lære om Gud
* Kvinnens stilling i islam
* Religion og blasfemi
* År 2000 og Messias - frelserskikkelser
* Fellesskap mellom religionene
* Religion og fred
* Menneskerettigheter
* Grunnleggeren av min religion
* Vår tids utfordringer og min religions løsninger
* Min religion og toleranse
* Min religion og synet på livet etter døden
* Hva er meningen med livet ifølge min religion?
* Finanskrisen
* Toleranse for andre religioner
* Internasjonal fred og solidaritet
* Enkeltreligioners forhold til religionsfriheten
* Verdenssituasjonen idag og veien til fred
* En verden i krise og veien til fred
* Min religions bidrag til fred
* Hvordan kan min religion bidra til økt toleranse i samfunnet?
* Verdier i et flerkulturelt samfunn i henhold til min religiongrunnleggers praksis
*Min religions plass i det norske samfunn
*Religionens bidrag til menneskeverd
*Sykdom og pandemier - hva sier min religion?
*I Guds ihukommelse finner hjertene fred
*Min religionslære om økonomiske krisetider
*Hvordan oppnå befrielse fra synd
*Lever vi i Endetiden?
*Verdenskrise og veien til fred - min religions perspektiv

Neste arrangementet i rekken vil bli holdt den 13. oktober 2026 på Furuset moské.

## Referanser
Svein-Erik Hole

**Svein-Erik Hole** (født 15. juli 1970) er en norsk journalist og redaktør. Han er per 2015 nettredaktør i *[[Teknisk Ukeblad]]*, som publiserer nettsidene tu.no, digi.no, tek.no, gamer.no og diskusjon.no.

Hole startet sin journalistiske karriere i *[[Tønsbergs Blad]]*. Han har også jobbet i *[[Bergens Tidende]]*, *[[Dagbladet]]* og Edda Media, før han ble ansvarlig redaktør for Egmonts *[[klikk.no]]*.

Han er også kursleder ved Institutt for Journalistikk, hvor han underviser i organisk distribusjon av redaksjonelt innhold på nett.

I 2015 ble Svein-Erik Hole kåret til Årets nyskaper av Oslo Redaktørforening.

## Referanser


## Eksterne lenker
*
Anna Bogren

**Anna Bogren** er en tidligere svensk orienteringsløper. Hun representerte det svenske landslaget og ble tre ganger verdensmester i orientering.

Anna Bogren deltok i verdensmesterskapet i orientering tre ganger. I sitt første VM, i West Point i USA i 1993 vant hun både kortdistanse og stafett. I 1995 tok Bogren to nye medaljer i tyske Detmold. Da ble det sølv på stafetten og bronse på kortdistanse. Bronsen delte hun med lagvenninnen Marlena Jansson ettersom Bogren hadde samme tid som henne og at de kun ble slått av sveitsiske Marie-Luce Romanens og britiske Yvette Hague. Bogren var en del av Sveriges stafettlag som tok gull på VM-stafetten i Grimstad i 1997. Hun løp første etappe for vinnerlaget som ellers bestod av Gunilla Svärd, Cesilia Nilsson og Marlena Jansson. Hun deltok i Verdenscupen i orientering tre ganger. Sammenlagt ble hun nummer 9 i 1992, nummer 5 i 1994 og nummer 12 i 1996. 

## Referanser


## Eksterne lenker
*
Joakim Ingelsson

**Joakim Ingelsson** (født 1963) er en tidligere svensk orienteringsløper. Han vant Verdenscupen i orientering sammenlagt i 1992.

Joakim Ingelsson tok sølvmedalje på den klassiske distansen i Nordisk mesterskap i orientering. Han ble kun slått av sin lagkamerat Jörgen Mårtensson. I samme mesterskap tok han gull på stafetten sammen med Niclas Löwegren, Michael Wehlin og Mårtensson. Han tok ytterligere tre stafettmedaljer (to sølv og én bronse) i det nordiske mesterskapet. Han er likevel mest kjent for å ha vunnetVerdenscupen i orientering sammenlagt i 1992. Han vant med sine 179 poeng foran Martin Johansson (173 poeng) og Petter Thoresen (158 poeng).

Joakim Ingelsson vant den prestisjetunge femdagerskonkurransen O-Ringen sammenlagt i 1985.

## Eksterne lenker
* World Cup 1992 Overall - IOF
Skallblekksprut

**Skallblekkspruter** er blekkspruter med ytre skall. Blekksprutene med skall er nautiloidea, ammonitter og orthoconer. De første skallblekksprutene er 495 millioner år gamle fra Kambrium funnet i Kina. Skallblekksprutene var de største dyrene i ordovicium. I devon kom de første ammonittene og de levde fram til slutten av krittperioden. Masseutryddelsen i overgangen mellom perm i paleozoikum og trias i mesozoikum påvirket nautiloidene lite mens mange ammonitter ble sterkt redusert i antall. De siste orthoconene døde ut i slutten av trias, men en orthocone-fossil er funnet i Kaukasus fra krittperioden. Etter masseutryddelsen i kritt som drepte de fleste dinosaurene, ammonittene, flyveøglene, belemnittene og andre livsformer, blomstret skallblekksprutene i en periode. Da klimaet i verden ble kaldere i miocen og pliocen, ble skallblekksprutene sterkt redusert i antall og de eneste skallblekksprutene som lever idag er nautilidae og noen blekkspruter fra Coleoidea.
Palácio Nacional de Queluz

**Palácio Nacional de Queluz** (Nasjonalpalasset i Queluz)  eller **Palácio Real de Queluz** er ett av Europas største slottsanlegg i rokokkostil. Det ligger i byen Queluz, i nærheten av Lisboa i Portugal. Det kalles gjerne «Portugals Versailles».

## Historie
Det ble tegnet på 1700-tallet som sommerresidens for D. Pedro III, den senere prinsgemal til dronning Dona Maria I av de portugisiske arkitektene Mateus Vicente de Oliveira og Manuel Caetano de Sousa. Byggearbeidene begynte i 1747. En fløy av anlegget ble tegnet av den franske arkitekten Jean Baptiste Robillon og bygd mellom 1785 og 1792. Den tjener som gjestehus for statsgjester. Det kongelige slottsteater i palasset ble innviet den 17. desember 1778 til ettårssdagen for dronningens kroning.

Etter at Palasset i Ajuda ble ødelagt av brann i 1794, gjorde Queluz nytte som offisiell residens for prinsregent João VI og hans etterfølgere. til de måtte flykte fra Napoléon Bonaparte til Brasil. 

Til slottskomplekset hører en stor park.

## Referanser


## Eksterne lenker
* 
* Offisiell nettside
Queluz

**Queluz** kan sikte til:

#Byen Queluz i Portugal,
#Palasset i Queluz i Portugal,
#Kommunen Queluz i Brasil.
Integrativ psykoterapi

**Integrativ psykoterapi** er et paraplybegrep som inkluderer en rekke ulike former for psykologisk terapi. Felles for ulike former for integrativ psykoterapi er at de ikke har en teoretisk forankring i en av de klassiske psykoterapeutiske retningene. Man kan skille mellom integrativ terapi preget av en teknisk eklektisme, integrativ terapi basert på fellesfaktorer og integrativ terapi basert på teoretisk integrering.

## Historie
Psykoterapiens historie har vært preget av at de ulike retningene har vært atskilt fra hverandre. Siden 1970-tallet har det vært en økende interesse for ulike integrative former for psykoterapi, det vil si retninger som ikke er forankret i en av de klassiske skoleretningene.
Silverton

**Silverton** kan vise til flere steder:

*Silverton (Britisk Columbia) i Canada
*Silverton (Sør-Afrika) i Pretoria

;I USA:
* Silverton (Colorado)
* Silverton (Oregon)
* Silverton (Texas)
Tennis under Stillehavslekene 1987

**Tennis under Stillehavslekene  1987**. Tennis var en av flere sporter som var med i de åttende stillehavslekene som ble arrangert i Nouméa på Ny-Caledonia i perioden 8. til 20. desember 1987. Det var åttende gangen som sykling var med på programmet under stillehavslekene. Det var sju turneringer; single, double og lagkonkurranse for både menn og kvinner og en mixeddoubleturnering. Fransk Polynesia ble beste nasjon med fire gullmedaljer foran Amerikansk Samoa med to.

## Medaljer

## Eksterne lenker
*  Stillehavslekene 1987
Marrakesh-avtalen

**Marrakesh-avtalen** eller **Marrakesh-deklarasjonen** er en avtale som ble signert i Marrakesh den 15. april 1994. Avtalen markerte slutten på de 12 år lange forhandlingene under Uruguayrunden og etableringen av WTO. Avtalen var tellende fra den 1. januar 1995.

Avtalen var en videreutvikling av General Agreement on Tariffs and Trade (GATT), supplementert med en rekke andre avtaler. Deriblant GATS, SPS-avtalen, TRIPS-avtalen og TBT-avtalen. Det ble også etablert en ny rettslig bindende tvisteløsnings mekanisme angående internasjonal handel som går under navnet Dispute Settlement Body. Alle avtalene som utgjør Marrakesh-avtalen kan betraktes som en udelelig enhet. Med det menes at ingen land kan ta del i en avtale uten å ta del i alle de andre. For å ta del i WTO må man godkjenne alle vilkårene i Marrakesh-avtalen.

## Referanser


## Eksterne lenker
* An unofficial chart of the Marrakech Agreement
Kolossblekksprut

**Kolossblekksprut** (*Mesonychoteuthis hamiltoni*) er den største blekkspruten og det største virvelløse dyret man kjenner til. Den er 12–14 meter lang og tyngre enn kjempeblekkspruten. Den har det største nebbet av alle blekkspruter og de største øynene i hele dyreriket. Den lever i havene rundt Antarktis. På listen til Verdens naturvernunion (IUCN) er den oppført som *livskraftig*. Den har mange kroker i de to lengste tentaklene. Spermhvaler spiser kolossblekkspruter og kjempeblekkspruter. Kjempeblekkspruter har kun sugekopper, mens kolossblekkspruten i tillegg har kroker.

Fiskere fra New Zealand fanget den største kolossblekkspruten i verden den 22. februar 2007.

## Litteratur
* 
*  Klumov, S.K. & V.L. Yukhov 1975. *Mesonychoteuthis hamiltoni* Robson, 1925 (Cephalopoda, Oegopsida). *Antarktika Doklady Komission* **14**: 159–189. [English translation: TT 81-59176, Al Ahram Center for Scientific Translations]
* 
* 

## Eksterne lenker
* 
* Tree of Life web project: ''Mesonychoteuthis hamiltoni''
* Museum of New Zealand Te Papa Tongarewa(Te Papa) Colossal Squid Specimen Information
* Museum of New Zealand Te Papa Tongarewa(Te Papa) Colossal Squid Images and Video
* Tonmo.com: Giant Squid and Colossal Squid Fact Sheet
* ''New Zealand Herald'': Fishermen haul in world's biggest squid
* ''National Geographic News'': Colossal Squid Caught off Antarctica
* ''National Geographic News'': Colossal Squid Revealed in First In-Depth Look
* ''USA Today'': Colossal Squid Caught in Antarctic Waters
* BBC: Super squid surfaces in Antarctic
* MarineBio: ''Mesonychoteuthis hamiltoni''
Leadville (New South Wales)

**Leadville** er en by i delstaten New South Wales i Australia. Byen ligger i  fylket Warrumbungle Shire, 376 km nordvest for delstatens hovedstad, Sydney. Ved delstatsvalg tilhører Leadville Barwon valgkrets (engelsk: Electoral district of Barwon), mens det ved føderale valg tilhører Division of Parkes. 

Leadville og området rundt byen hadde ved folketellingen i 2006 en befolkning på 186, mens det fem år senere var sunket til 181.

30. mars 1920 ble jernbanestasjonen på Coolah Branch-linjen tatt i bruk, og 6. april 1975 ble den nedlagt.

## Kilder
* Folketellingen 2006 for Leadville (sett 9. desember 2015)
* Folketellingen 2011 for Leadville (sett 9. desember 2015)
* Leadville Station på nswrail.net (sett 9. desember 2015)

## Eksterne lenker
*